### Beslutning

Anbefales.

### Sagsfremstilling

## Resume og sagens baggrund

Teknik- og Miljøudvalget, Økonomiudvalget og Kommunalbestyrelsen besluttede på møderne i februar 2023 at sende forslaget til Spildevandsplan 2023-2027 i høring i 8 uger.

Høringsperioden er nu afsluttet, og der skal derfor træffes beslutning om endelig godkendelse af den nye spildevandsplan.

## Indstillinger

Direktøren indstiller, at den reviderede Spildevandsplan 2023-2027 godkendes endeligt.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Spildevandsplan 2023-2027 er en revision af spildevandsplan 2017-2027.

Planen beskriver, hvilke mål der er for udbygning og nye kloakeringer og hvilke spildevandsmæssige indsatser med fokus på vandmiljøet, der satses på i Kalundborg Kommune.

Spildevandsplan 2023-2027, som er en revision af spildevandsplan 2017-2027, har været i høring i perioden 24. februar – 21. april 2023.

Alle ejere af berørte ejendomme har fået et informationsbrev om denne høring tilsendt.

Informationen om indsatserne i spildevandsplanen, på den enkelte ejendom, har i høringsperioden kunnet fremsøges på kommunens hjemmeside.

Der i alt indkommet 19 henvendelser/høringssvar i høringsperioden.

De fleste henvendelser kommunen har modtaget i høringsfasen, kommer fra borgere, som har spurgt til status for deres egen ejendom. Alle der har indsendt høringssvar har fået et skriftligt svar. Alle henvendelser og svar kan ses i forkortet udgave i bilaget ” Behandling af høringssvar / bemærkninger”.

De ændringer, der foreslås i revisionen af spildevandsplanen - og som har været sendt i høring, er angivet nedenfor. Under hver ændring er det angivet, om der er indkommet høringssvar om det pågældende emne.

* at 519 kloakoplande er blevet tilrettet til 512 kloakoplande.
  + Der er i høringsperioden ikke indkommet bemærkninger til dette
* 90 kloakoplande har fået udskudt indsats til en senere planperiode
  + Der er i høringsperioden indkommet 7 bemærkninger til dette
* 19 kloakoplande har fået slutår indenfor perioden 2023-2027, dvs. der færdiggøres en konkret indsats i denne periode
  + Der er i høringsperioden ikke indkommet bemærkninger til dette
* 399 kloakoplande har fået status at indsatsen er gennemført
  + Der er i høringsperioden ikke indkommet bemærkninger til dette
* 9 kloakoplande - i den nuværende plan kaldet ”Klynger” - er taget ud af spildevandsplanen
  + Der er i høringsperioden indkommet 3 bemærkninger til dette, omhandlende eksisterende påbud om forbedret spildevandsrensning og om disse stadig står ved magt. Der har i høringsperioden været inviteret til afholdt orienteringsmøder, hvor alle beboere i disse områder havde mulighed for at deltage.
* 15 kloakoplande er taget ud af planen, da de reelt er større fællesprivate spildevandsanlæg
  + Der er i høringsperioden ikke indkommet bemærkninger til dette
* Muligheden for at man ved kloakering af ejendomme med private spildevandsanlæg kan beholde sit anlæg i en periode svarende til anlæggets forventede levetid (op til 20 år), og derfor først skal betale tilslutningsbidrag og tilsluttes kloakken efter 20 år, er blevet ændret, da der er tale om en ulovlig praksis. I den reviderede spildevandsplan er det beskrevet, at man fortsat kan beholde sit private spildevandsanlæg, men at tilslutningsbidraget skal betales, når der er mulighed for tilslutning. Der kan desuden søges om henstand af betaling af vandafledningsbidraget hos Kalundborg Forsyning.
  + Der er i høringsperioden indkommet et høringssvar vedr. dette fra [adresse] 1. På [adresse] er der nye sommerhuse, som ved et tillæg til spildevandsplanen i 2022 blev optaget som kloakopland.
* Bestemmelsen i den gældende plan om, at man ved nye tilslutninger skal reducere tilledningen til regnvandskloakken fra arealer, der ligger ud over den fastsatte afløbskoefficient til 2 l/sek. pr. reduceret ha fjernes og forenkles således, at man kun har ret til at aflede svarende til det pågældende areals afledningskoefficient.
  + Der er i høringsperioden indkommet et høringssvar vedr. dette fra [adresse]
* Der indføres mulighed for ved udstykning af større områder, at en andel af fælles grønne arealer og opholdsarealer i det pågældende kloakopland efter aftale mellem bygherre og Kalundborg Forsyning kan indgå i beregning af befæstelsesgraden.
  + Der er i høringsperioden indkommet et høringssvar vedr. dette fra [adresse]
* En delstrækning af Andaksgrøften optages i spildevandsplanen som et spildevandsteknisk anlæg
  + Der er i høringsperioden indkommet et høringssvar vedr. dette fra [adresse]

Høringssvaret fra [adresse] skiller sig ud, idet der især fokuseres på det overordnede emne "Klima og regnvandshåndtering", hvor det oplyses, at:

* den store erhvervs- og boligudbygning i hele Kalundborg Kommune, presser kloaksystemer og vandløb til det yderste
* der er en forventning fra Kalundborg Kommune om, at Kalundborg Forsyning kan håndtere de øgede vandmængder i det eksisterende kloaksystem, og at forsyningen kan finde løsninger til afledning af regnvandet til kommunens vandløb
* kapaciteten i de eksisterende kloakker er opbrugt, og da det er yderst vanskeligt og dyrt at opdimensionere regnvandsledninger og fællessystemer, skal der derfor findes alternative løsninger
* Kalundborg Kommune stiller meget skærpede krav til udledning af regnvand til vandløb, hvilket vanskeliggør/umuliggør håndtering af regnvand yderligere
* [adresse] krav til afløbskoefficienter og regnvandshåndtering ved byggemodninger og ændringer i eksisterende byggeri ikke er tilstrækkelig begrænsende,
  i forhold til de udfordringer der er med regnvandshåndteringen i Kalundborg Kommune
* der bør i højere grad stilles direkte krav til bygherrer om håndtering af regnvand på egen grund
* ser frem til at der skal udvikles en strategi for regnvandshåndtering i Kalundborg Kommune, så der i højere grad tages hensyn til de udfordringer, som der er med kapaciteten i forsyningens kloaksystemer og i kommunens vandløb.

I høringssvaret anbefaler Kalundborg Forsyning desuden, at forslaget om Zenia Schultz som spildevandsteknisk anlæg tages ud af og efterfølgende behandles selvstændigt, som et tillæg til spildevandsplanen, da projektet p.t. ikke er tilstrækkeligt undersøgt i forhold til, hvad det betyder for grundejerne, forsyning og kommune.

Mht. de øvrige problemstillinger Kalundborg Forsyning rejser i ovenstående punkter, så handler det især om det serviceniveau som man i Kalundborg Kommune fastsætter, i forhold til hvordan overfladevandet håndteres i nye bolig- og erhvervsområder. Hvis det skal ændres, så skal dette undersøges nærmere, hvilket administrationen er indstillet på at gøre i samarbejde med Kalundborg Forsyning. Problemstillingerne i høringssvaret er blevet bragt op i forbindelse med konkrete sager, men har ikke været en del af arbejdet med denne spildevandplan, hvor befæstelsesgrader, afledning til vandløb mv. og heraf afledt serviceniveau ikke har været en generel diskussion.

Den eneste ændring der administrativt lægges op til på baggrund af høringssvarene er, at optagelse af Zenia Schultz som spildevandsteknisk anlæg tages ud, idet administrationen er enige i, at det skal belyses nærmere.

I selve spildevandsplanen er der foretaget en ændring i opsætningen af den elektroniske plan, så den for overskuelighedens skyld nu kun indeholder 5 hovedoverskrifter, idet det gør den mere tilgængelig og læsbar i en webbrowser.

## Økonomiske konsekvenser

Ingen.